Siasa za mgawanyiko na athari zake - 1
Language: Swahili | Genre: Creative_writing

SIASA ZA MIGAWANYIKO NA ATHARI YAKE KWA JAMII/ NCHI

Swala hili limekuwa kama kupe katika nchi yetu. Linaathiri jamii nzima pamoja na maeneo ya mazingira ambayo swala hili limeenezwa. Linaendelezwa na viongozi, wanajamii kwa ushirikiano na tabia zao. 

Chanzo cha swala hili ni siasa za ukabila. Wananchi au wanajamii wanaeneza siasa zao kutegemea ukabila. Wananchi watamsifu au kumpigia debe yule mwanasiasa ambaye ni wa kabila yao. Kwa mfano, humu nchini wanajamii wa waluo watampigia debe yule mkuu wa upinzani kwa sababu pia yeye ni mluo. Huu ni utengano mkuu baina ya waluo na wanajamii au makabila mengine.

Athari kuu ni kuwa siasa za migawanyiko ni kama wembe au sumu. Piga picha baada ya uchaguzi , kuna mazoea ya kuwepo kwa vita. Kuna mapendeleo ya kuwa polisi walazimishwa kutumia nguvu kupita kiasi, kama vile matumizi ya vitozamachozi, bunduki na hata fimbo kuwatawanya wananchi wanaoandamana kupigania haki zao kama wananchi. Hapa, watu wengi hujeruhiwa, huuwawa, mali kuharibiwa, mifugo kuibiwa na hata wamam na wasichana wadogo wakinajisi

Uongozini, viongozi waweza kuegemea upande mmoja huweza kuleta mgawanyiko. Katika maswala kama kutoa ushuru, amani na maendeleo, utapata kuwa yanafanywa kutoka jamii moja hadi nyingine. Kwa mfano nchini  Indonesia  kumewahi kuwa na siasa kama hizo. Wananchi wa eneo moja walitengwa na wengine  kutumiwa kama mitume na kutozwa ushuru ghali ukilinganishwa na wananchi wengine. Ili kuajiriwa lazima ulipe kitu kidogo, yaani rushwa. Wanawake walilazimishwa kutumia miili yao ili kupata riziki. Swala hili lilikuwa kizungumkuti na kuzalisha vita na watu wengi kufa. Matokeo yake ni kuwa utengano mkuu ulitokea na kuenea nchini humo.

Swala la mwisho ambalo ni kama tsunami ni katiba.viongozo wanaitumia katiba kuendeleza siasa za ukabila, utengamano na siasa za mapendeleo. Katiba inafaa kusaidia au kujali watu wote, yaani jamii yote. Kuna wale wanaojitia uongozini na kutumia hazina ya nchi ili kuendeleza mapendeleo kwa watu ili apate umaarufu na pia kujipendeza wenyewe, eti katiba yasema tuendeleze watu. Katiba inasema kuwa wananchi wote wasaidiwe na waendelezwe sio kuendeleza upande mmoja.
Tiba ya maswala haya ni kuwa tuwachague viongozi wanaounganisha jamii kijumla. Kuweko na sheria ya kufutwa kazi kwa viongozi haramu. Watu au wanajamii wapendane pasipo na mapendeleo ya kikabila. Katiba ya nchi iandikwe upwa ili kukashifu tabia mbovu nchini.